Αναδρομική αναθεώρηση μεταφραστικού κόρπους
Creators: name: Παναγιωτίδου, Μαρία Δημητρίου
Publisher: name: Aristotle University of Thessaloniki
Year: 2011
Subjects: Μετάφραση
Μεταφραστικές στρατηγικές
Μοντέλο Klauss Kaindl
Translation
Translation strategies
Klaus Kaindl model

description: Στην παρούσα εργασία θα ασχοληθώ με την αναδρομική αναθεώρηση μεταφραστικού κόρπους. Το μεταφραστικό κόρπους αποτελείται από μεταφράσεις προπτυχιακών φοιτητών του τμήματος Ιταλικής Γλώσσας και Φιλολογίας του Α.Π.Θ. του έργου του Alessandro Manzoni « Storia della Colonna Infame». Πρόκειται για ένα λογοτεχνικό έργο με μορφή ιστορικού δοκιμίου, του οποίου καμία μετάφραση στα ελληνικά δεν έχει ακόμα δημοσιευτεί. Για το λόγο αυτό παρουσιάζει εξαιρετικό ενδιαφέρον η αναθεώρηση των μεταφράσεων των προπτυχιακών φοιτητών. Για λόγους δεοντολογίας τα ονόματα των φοιτητών-μεταφραστών δεν θα αναφερθούν σε κανένα σημείο της εργασίας. Σκοπός της εργασίας δεν είναι να διατυπωθούν αξιολογικές κρίσεις για τις μεταφράσεις του corpus. Η έρευνά μας είναι ποιοτική και δεν προτείνει τρόπους ή στρατηγικές για την «τέλεια μετάφραση». Αντίθετα, θέλουμε να προτείνουμε μία λύση σε μία συγκεκριμένη κοινωνική ανάγκη, όπως είναι η καλύτερη προετοιμασία των μεταφραστών λογοτεχνίας και των καθηγητών μετάφρασης για το τι πρόκειται να συναντήσουν κατά τη διάρκεια επιτέλεσης του έργου τους. Η εργασία αρχίζει με την εισαγωγή, όπου γίνεται μία πρώτη ανάλυση του όρου μετάφραση, σύμφωνα με απόψεις που έχουν διατυπωθεί διαχρονικά. Περιγράφεται η δομή της εργασίας, η μεθοδολογία της έρευνας και ο σκοπός της εργασίας. Το πρώτο κεφάλαιο ανοίγει με την παράθεση της ορολογίας, δηλαδή την εξήγηση μεταφραστικών όρων που χρησιμοποιούνται στην παρούσα εργασία, και όχι μόνο. Στη συνέχεια παραθέτω έναν πίνακα όπου γίνεται ανάλυση των λαθών των μεταφράσεων των φοιτητών, μαζί με μία γενικότερη κριτική των μεταφράσεων λογοτεχνίας στον ελληνικό χώρο. Ακολουθεί η περιγραφή της μεταφραστικής διαδικασίας και η ανάλυση των μεταφραστικών στρατηγικών της έρευνας, σύμφωνα με το μοντέλο του Klauss Kaindl. Αναλύονται τα στάδια της μεταφραστικής διαδικασίας που ακολουθήθηκαν στην παρούσα έρευνα και δίνεται ο πίνακας 2, με παραδείγματα εφαρμογής του μοντέλου Klauss Kaindl στη μεταφραστική διαδικασία. Στα συμπεράσματα που ακολουθούν φτάνουμε στην τελική διαπίστωση ότι η μετάφραση είναι μία καλλιτεχνική δημιουργία, η οποία απαιτεί αγάπη και αφοσίωση. Τέλος, ακολουθεί ο Τρίστηλος μεταφραστικός πίνακας, ο οποίος περιέχει στην πρώτη στήλη το ιταλικό κείμενο, χωρισμένο σε αριθμημένες παραγράφους, στη δεύτερη στήλη την μετάφραση των προπτυχιακών φοιτητών και στην τρίτη στήλη τη μετάφραση που έγινε από μένα, είτε για πρώτη φορά, αν το συγκεκριμένο σημείο δεν είχε μεταφραστεί από τους φοιτητές, είτε ως διόρθωση της ήδη υπάρχουσας μετάφρασης.
description: The present study aims at investigating the challenges that arise during the translation activity, as far as the literature is concerned. The objective of this work is to help the translation teachers, on one hand, by providing them with some common mistakes that students will probably make while translating literature and, on the other hand, help the professional literature translator see the difficulties of editing and re-translating. To this end, I elaborated a methodology, using the Klauss Kaindl model of the translating procedure, for the study of the translations of Alessandro Manzoni’s “Storia della Colonna Infame”, done by a group of under-graduate university students of the Aristotle University of Thessaloniki. The names of the students have not been published, but the behavior of the translators in each of the cases was observed and their translation mistakes have been analyzed and categorized. To provide a further insight into the causes of the translation mistakes, I proposed strategies that, if followed, can help the translator avoid certain mistakes. In the end I propose my own version of the translation of the source text, using the Klauss Kaindl model. The source-text, written in Italian, is divided in small, numbered paragraphs that correspond and are aligned to equal in number paragraphs of the translations in greek done by the students, as well as by myself. The results of the study show that the first priority must be given to the translator’s perfect understanding of the source-text.